CELEX: 32017D2266
Language: lt
Date: 2017-12-06 00:00:00
Title: 2017 m. gruodžio 6 d. Komisijos įgyvendinimo sprendimas (ES) 2017/2266, kuriuo dėl tam tikrų terminų, nuo kurių reikia pradėti naudoti UN/CEFACT standartus keičiantis žuvininkystės informacija, iš dalies keičiamas Įgyvendinimo sprendimas (ES) 2016/1138 (pranešta dokumentu Nr. C(2017) 8089)

8.12.2017   
            
            
               LT
            
            
               Europos Sąjungos oficialusis leidinys
            
            
               L 324/55
            
         KOMISIJOS ĮGYVENDINIMO SPRENDIMAS (ES) 2017/2266
   2017 m. gruodžio 6 d.
   kuriuo dėl tam tikrų terminų, nuo kurių reikia pradėti naudoti UN/CEFACT standartus keičiantis žuvininkystės informacija, iš dalies keičiamas Įgyvendinimo sprendimas (ES) 2016/1138
   
      
         (pranešta dokumentu Nr. C(2017) 8089)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 111 ir 116 straipsnius,
   atsižvelgdama į 2011 m. balandžio 8 d. Komisijos įgyvendinimo reglamentą (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (2), ypač į jo 146j straipsnį,
   kadangi:
   
               (1)
            
            
               pagal Įgyvendinimo reglamento (ES) Nr. 404/2011 146g ir 146h straipsnius valstybių narių sistemomis turėtų būti galima keistis žvejybos veiklos duomenų ir su pardavimu susijusių duomenų pranešimais naudojant Jungtinių Tautų Prekybos lengvinimo ir elektroninio verslo centro (UN/CEFACT) standartą;
            
         
               (2)
            
            
               Komisijos įgyvendinimo sprendimu (ES) 2016/1138 (3) nustatyti UN/CEFACT standartų naudojimo keičiantis žvejybos duomenimis terminai;
            
         
               (3)
            
            
               siekiant užtikrinti veiklos tęstinumą reikia nustatyti pereinamąjį laikotarpį, kuriuo keičiantis duomenimis tiek Sąjungos viduje, tiek tarp valstybių narių ir trečiųjų šalių būtų galima naudoti iki 2017 m. lapkričio 1 d. naudotą formatą ir UN/CEFACT standarto formatą;
            
         
               (4)
            
            
               reikia pakoreguoti atsakymų į prašymus pateikti pardavimo pažymų ir perėmimo deklaracijų duomenis specifikacijas, kad ši procedūra būtų suvienodinta su kitų prašymų pateikti duomenis specifikacijomis;
            
         
               (5)
            
            
               taigi tikslinga atidėti tam tikrus Įgyvendinimo sprendime (ES) 2016/1138 nustatytus šių UN/CEFACT standartų naudojimo terminus;
            
         
               (6)
            
            
               Žuvininkystės kontrolės (Elektroninio duomenų registravimo ir perdavimo sistemos) ekspertų grupės ir Duomenų valdymo darbo grupės posėdžiuose valstybės narės susitarė, kad reikia nustatyti pereinamąjį laikotarpį, pakoreguoti minėtas specifikacijas ir atidėti tam tikrus terminus;
            
         
               (7)
            
            
               pereinamasis laikotarpis jau prasidėjo 2017 m. lapkričio 1 d., todėl šį sprendimą reikia taikyti atgaline data nuo tos datos;
            
         
               (8)
            
            
               todėl Įgyvendinimo sprendimas (ES) 2016/1138 turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo (ES) 2016/1138 pakeitimai
   Įgyvendinimo sprendimas (ES) 2016/1138 iš dalies keičiamas taip:
   
               1)
            
            
               2 straipsnis papildomas 3 ir 4 dalimis:
               „3.   Pereinamuoju laikotarpiu, kuris baigiasi ne vėliau kaip 2018 m. gegužės 1 d., valstybės narės keisdamosi tarpusavyje žvejybos veiklos duomenimis toliau naudoja iki 2017 m. lapkričio 1 d. galiojusį formatą, nebent tiek siunčiančioji valstybė narė, tiek gaunančioji valstybė narė žvejybos veiklos duomenimis keistis gali naudodamos naują UN/CEFACT standarto formatą.
               4.   Keičiantis žvejybos veiklos duomenimis pagal tausios žvejybos partnerystės susitarimus iki 2017 m. lapkričio 1 d. galiojęs formatas toliau naudojamas iki datos, sutartos su atitinkama trečiąja šalimi.“;
            
         
               2)
            
            
               3 straipsnis iš dalies keičiamas taip:
               
                           a)
                        
                        
                           1 dalis papildoma šia pastraipa:
                           „Pereinamuoju laikotarpiu, kuris baigiasi ne vėliau kaip 2018 m. gegužės 1 d., valstybės narės keisdamosi tarpusavyje pardavimo pažymų ir perėmimo deklaracijų duomenimis toliau naudoja iki 2017 m. lapkričio 1 d. galiojusį formatą, nebent tiek siunčiančioji valstybė narė, tiek gaunančioji valstybė narė pardavimo pažymų ir perėmimo deklaracijų duomenimis keistis gali naudodamos naują UN/CEFACT standarto formatą.“;
                        
                     
                           b)
                        
                        
                           2 dalis pakeičiama taip:
                           „2.   Nuo 2018 m. lapkričio 1 d. valstybių narių sistemomis turi būti galima siųsti pranešimus apie pardavimo pažymas ir perėmimo deklaracijas ir atsakymus į prašymus pateikti pardavimo pažymų ir perėmimo deklaracijų duomenis, susijusius su operacijomis, vykdomomis nuo tos datos, kaip nurodyta Įgyvendinimo reglamento (ES) Nr. 404/2011 146h straipsnio 3 dalyje, UN/CEFACT P1000-5 formatu.“
                        
                     
         2 straipsnis
   Taikymas
   Šis sprendimas taikomas nuo 2017 m. lapkričio 1 d.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2017 m. gruodžio 6 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 343, 2009 12 22, p. 1.
   
   
      (2)  OL L 112, 2011 4 30, p. 1.
   
   
      (3)  2016 m. liepos 11 d. Komisijos įgyvendinimo sprendimas (ES) 2016/1138, kuriuo iš dalies keičiami UN/CEFACT standartu grindžiami keitimosi žuvininkystės informacija formatai (OL L 188, 2016 7 13, p. 26).